Úradný vestník L 318 , 11/12/1999 S. 0014 - 0015



Nariadenie Komisie (ES) č. 2623/1999 z 10. decembra 1999, ktorým sa mení a dopĺňa nariadenie (EHS) č. 411/88 o metóde a úrokovej sadzbe, ktorá sa má použiť na vypočítanie nákladov na financovanie intervenčných opatrení zahrnujúcich nákup, skladovanie a odbyt KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1883/78 z 2. augusta 1978, ktorým sa stanovujú všeobecné pravidlá na financovanie intervencií záručnou sekciou Európskeho poľnohospodárskeho usmerňovacieho a záručného fondu [1], naposledy zmenené a doplnené nariadením (ES) č. 1259/96 [2], a najmä na jeho článok 5, keďže: (1) nariadenie Komisie (EHS) č. 411/88 [3], naposledy zmenené a doplnené nariadením (EHS) č. 1644/89 [4], stanovuje metódu a úrokovú sadzbu, ktorá sa má použiť na vypočítanie nákladov na financovanie intervenčných opatrení. Toto nariadenie stanovuje, že jednotná úroková sadzba zodpovedá úrokovým sadzbám, pokiaľ ide o ECU, zisteným Štatistickým úradom Európskych spoločenstiev (EUROSTAT), na európskych trhoch pre trojmesačné a dvanásťmesačné úrokové miery s vážením 1/3 a 2/3; (2) spolu s eurom bola 1. januára 1999 uvedená nová referenčná sadzba európskeho peňažného trhu pre euro, známa ako EURIBOR. Nahradila rôzne národné IBOR sadzby účastníckych členských štátov a je uverejnená mesačne Európskou centrálnou bankou; (3) v dôsledku zavedenia eura by článok 3 nariadenia (EHS) č. 411/88 a príloha k tomuto nariadeniu mali byť zmenené a doplnené; (4) opatrenia stanovené v tomto nariadení sú v súlade so stanoviskom Výboru EPUZF, PRIJALA TOTO NARIADENIE: Článok 1 Nariadenie (EHS) č. 411/88 sa mení a dopĺňa takto: 1. Prvý pododsek článku 3 sa nahrádza týmto: "Úroková sadzba uvedená v článku 5 nariadenia (EHS) č. 1883/78 zodpovedá trojmesačným a dvanásťmesačným úrokovým sadzbám EURIBOR s vážením 1/3 a 2/3." 2. Príloha sa nahrádza prílohou k tomuto nariadeniu. Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Bude sa uplatňovať od 1. októbra 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. decembra 1999 Za Komisiu Franz Fischler člen Komisie [1] Ú. v. ES L 216, 5.8.1978, s. 1. [2] Ú. v. ES L 163, 2.7.1996, s. 10. [3] Ú. v. ES L 40, 13.2.1988, s. 25. [4] Ú. v. ES L 162, 13.6.1989, s. 18. -------------------------------------------------- PRÍLOHA " „PRÍLOHA Referenčná úroková sadzba uvedená v článku 4 ods. 1a [1] 1. Dánsko Copenhagen interbank borrowing offered rate (CIBOR) na tri mesiace 2. Grécko Athens interbank borrowing offered rate (ATHIBOR) na tri mesiace 3. Švédsko Stockholm interbank borrowing offered rate (STIBOR) na tri mesiace 4. Spojené kráľovstvo London interbank borrowing offered rate (LIBOR) na tri mesiace 5. Pre ostatné členské štáty Euro interbank borrowing offered rate (EURIBOR) na tri mesiace Poznámka: Tieto sadzby sa zvyšujú o jeden percentuálny bod, ktorý sa zhoduje s bankovou maržou.“ " [1] Príslušné čisté úrokové sadzby, t. j. úrokové sadzby po odčítaní príspevkov daňovej povahy (zrážková daň atď.) --------------------------------------------------